Ho dinastija

Ho dinastija (, ) – Vietnamo dinastija, įkurta Ho giminės ir valdžiusi 1400–1407 m. Oficialiai jos valdoma valstybė vadinosi Daingu ().

 Raida 
Ho () giminė buvo kilusi iš Kinijos, ir pasak legendų ji buvo kildinama legendinio imperatoriaus Šuno ir senovinės Kinijos karalystės Čen. X a. vienas iš Ho giminės atstovų iš Pietų Tang karalystės migravo į Šiaurinį Vietnamą ir įsitvirtino Tanhoa provincijoje. Ilgainiui giminės atstovai vietnamizavosi, ir tarp jų buvo daug mokslininkų ir pareigūnų, kurie tarnavo Li ir Čan dinastijų metu.K. W. Taylor (9 May 2013). A History of the Vietnamese. Cambridge University Press. pp. 166–. ISBN 978-0-521-87586-8.

Vienas iš Ho giminės atstovų Ho Kuili () (1336-1407) buvo įsūnytas Le giminės didiko, todėl nešiojo Le pavardę. Valdant Čan dinastijai, jis sugebėjo iškilti savo karinių gebėjimų karuose su Čampa dėka. Vėliau tarnaudamas rūmuose įgijo didelę įtaką. Vedybų su princese dėka jis labai priartėjo prie valdančiosios Čan giminės.

Tuo metu Vietnamas išgyveno nuosilpį. Imperatorius Čan Ngetongas 1372 m. atidavė sostą savo sūnums, tačiau dar būdamas gyvas nuolat kišosi į valstybės reikalus. Dviejų sūnų ir anūko valdymai pasižymėjo trumpumu. Per intrigas rūmuose įsitvirtinęs Ho Kuili surengė klastingą pasikėsinimą prieš imperatorių Čan Tuantongą (1388–98). 1399 m. jis pasikvietė imperatorių į naujai statomą sostinę Taido, prievertė jį nauju imperatoriumi pripažinti trejų metų Princą An, o tada jį nužudė. 

Kitais metais 1400 m., Ho Kuili pasiskelbė imperatoriumi ir pakeitė valstybės pavadinimą iš Daivieto į Daingu. Dar po metų, sekdamas Čan pavyzdžiu, atidavė sostą sūnui Ho Hantuongui, pasiskelbdamas „Imperatoriaus tėvu“ (), ir toliau liko valdžioje.

Nors dinastija valdė tik 7 metus, imperatoriai siekė progreso šalyje. Jie atvėrė prekybai daugiau uostų, padarė žemės reformas ir į švietimo sistemą įtraukė tokius praktinius dalykus kaip matematika ir žemės ūkis. Be to, jie leido popierinius pinigus, kuriuos Hu Kuili buvo įdiegęs Vietname dar 1393 m.Jan Dodd, Mark Lewis, Ron Emmons The Rough Guide to Vietnam 4th Edition 2003.

Labai svarbu buvo normalizuoti santykius su Ming Kinija. 1403 m. imperatorius nusiuntė laišką Ming imperatoriui, aiškindamas, kad Čan giminėje nebėra kam perimti sosto ir prašydamas pripažinti jį valdovu. Ming imperatorius Jongle prašymą patenkino. Tačiau jau kitais metais į Ming sostinę atvyko Čan giminės atstovas Čan Tienbinis (), kuris reiškė pretenzijas į sostą. Jongle savo laiške pareikalavo Ho dinastijos sugrąžinti Čan dinastijai valdžią.Chan, Hok-lam (1990). "The Chien-wen, Yung-lo, Hung-hsi, and Hsüan-te reigns, 1399–1435". The Cambridge History of China. Vol. 7: The Ming Dynasty, 1368–1644 (Part 1). Cambridge, England: Cambridge University Press. ISBN 0-521-24332-7.

1406 m. Ho Kuili užpuolė iš Kinijos kartu su Ming pasiuntiniu grįžtantį Čan Tienbinį ir juos nužudė.Tsai, Shih-shan Henry (2001). Perpetual happiness: The Ming emperor Yongle. Seattle, WA: University of Washington Press. ISBN 0-295-98109-1. Atsakydamas Ming imperatorius išsiuntė į Daingu Kinijos armiją. Viena po kitos krito tvirtovės. Hamtu mūšyje buvo sugauti abu Ho dinastijos imperatoriai ir išgabenti į Kinijos sostinę, kur nubausti mirtimi. Pasinaudodama situacija Ming dinastija įvedė tiesioginę kontrolę šalyje ir įkūrė Dziaodži provinciją.

 Valdovai 

 Asmeninis vardas Valdymo devizas Valdymo metai Ho KuiliHồ Quý Ly 胡季犛  Thánh Nguyên 聖元 (1400-1401) 1400–1401 Ho HantuongasHồ Hán Thương 胡漢蒼  Thiệu Thành 紹成 (1401–1402)Khai Đại 開大 (1403–1407) 1401–1407

 Išnašos 

Kategorija:Vietnamo dinastijos